APROBACIÓN DEFINITIVA ORDENANZA REGULADORA DA EXPEDICIÓN DAS TARXETAS DE ESTACIONAMENTO.
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 18/01/2016)

En sesion plenaria ordinaria celebrada o 3 de novembro de 2015, Pleno do Concello de Salceda de Caselas aprobou inicialmente a Ordenanza municipal do Concello de Salceda de Caselas reguladora da expedición das tarxetas de estacionamento de vehículos automóbiles para persoas con discapacidade que presenten mobilidade reducida. De conformidade co establecido no artigo 49 da Lei 7/85, do 2 de abril, Reguladora das Bases de Réxime Local (LBRL), someteuse o expediente a información pública por prazo de trinta días hábiles, mediante a publicación do correspondente anuncio no Boletín Oficial da Provincia nº 220 do 13 de novembro de 2015, e máis no Taboleiro de Anuncios da Casa do Concello, para o seu exame e presentación de reclamacións e alegacións. Ao non terse presentado ningún tipo de reclamación ou alegación a Ordenanza enténdese definitivamente aprobada, publicándose para o seu xeral coñecemento o texto íntegro da mesma; entrando en vigor unha vez publicado enteiramente o seu texto no BOP e así que transcorra o prazo de 15 días hábiles ao que se refiren os artigos 70.2 e 65.2 da Lei 7/1985, de 2 de abril, reguladora das bases de réxime local. De conformidade co establecido nos artigos 10, 25 e 46 da Lei 29/1998, do 13 de xullo, reguladora da Xurisdición Contencioso-Administrativa, e 107.3 da Lei 30/92, do Réxime Xurídico das Administracións Públicas e do Procedemento Administrativo Común, contra o presente acordo, os interesados unicamente poderán interpoñer directamente o recurso contencioso-administrativo ante a Sá correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. Ordenanza municipal do concello de salceda de caselas reguladora da expediciÓn das tarxetas de estacionamento de vehículos automóbiles para persoas con discapacidade que presenten mobilidade reducida. A Constitución Española, no seu artigo 9.2, establece que os poderes públicos promo­verán as condicións para que a liberdade e a igualdade do individuo e dos grupos nos que se integra sexan reais e efectivas, removerán os obstáculos que impidan ou dificulten a súa plenitude e facilitarán a participación de toda a cidadanía na vida política, económica, cultural e social. Por outra parte, no seu artigo 49 establécese que os poderes públicos realizarán unha política de previsión, tratamento, rehabilitación e integración das persoas con discapacitados, sensoriais e psíquicos, aos que lles prestarán a atención especializada que requiran e aos que ampararán especialmente para o gozo dos dereitos que o título I lles outorga a todos os cidadáns. Así mesmo, o artigo 4.2 do Estatuto de autonomía de Galicia atribúelles aos poderes públicos de Galicia a promoción das condicións necesarias para que a liberdade e a igualdade dos individuos e dos grupos nos que se integran sexan reais e efectivas, removendo os obstáculos que impidan ou dificulten a súa plenitude. A mellora da calidade de vida de toda a poboación e, especialmente, das persoas con mobilidade reducida foi un dos obxectivos fundamentais da actuación pública avanzando para conseguir unha sociedade inclusiva e accesible que garanta a autonomía das persoas, que evite a discriminación e que favoreza a igualdade de oportunidades para todos os ci­dadáns, especialmente aquelas persoas que teñan unha discapacidade física, sensorial ou intelectual, as persoas maiores ou as que teñan calquera outra forma de diversidade que comporte unha dependencia funcional. Precisamente co obxecto de acadar unha maior igualdade e unha mellora na calidade de vida das persoas con discapacidade, o Concello de Salceda de Caselas, en sesión plenaria celebrada o 27 de febreiro de 2002 aprobou unhas normas reguladoras para a expedición da tarxeta de estacionamento de persoas con discapacidade. Dende entón a regulación das tarxetas de estacionamento sufriu cambios que viñeron marcados pola aprobación de nova normativa estatal e autonómica, entre as que se encontran o Real decreto lexislativo 1/2013, de 29 de novembro, polo que se aproba o texto refundido da lei xeral dos dereitos das persoas con discapacidade e da súa inclusión social; o Real decreto 1056/2014, do 12 de decembro, polo que se regulan as condicións básicas de emisión e uso da tarxeta de estacionamento para persoas con discapacidade; e a nivel autónomico co Lei 10/2014, do 3 de decembro, de accesibilidade. Establécense na Comunidade Autónoma de Galicia dous tipos de tarxetas de accesi­bilidade: a tarxeta de estacionamento e a tarxeta de persoas usuarias. A tarxeta de estacionamento, acreditativa da situación das persoas con mobilidade reducida, concederáselles a estas, con carácter persoal e intransferible, de cara a favore­cer o uso dos transportes privados e para que o seu titular poida gozar das facilidades de estacionamento relacionadas con ela. A finalidade da presente ordenanza é establecer unha regulación municipal acorde coa normativa actual e fundamentalmente trazar os requisitos e procedemento para a expedición da tarxeta de estacionamento de vehículos automóbiles para persoas con discapacidade que presenten mobilidade reducida. A presente ordenanza ten por obxecto a regulación a nivel municipal da expedición da tarxeta de estacionamento para persoas con discapacidade que presenten mobilidade reducida, coa finalidade de favorecer o uso dos transportes privados por persoas con problemas de mobilidade e para que o seu titular poida gozar de facilidades de estacionamento.1. A tarxeta de estacionamento de vehículos automóbiles para persoas con discapacidade que presenten mobilidade reducida, é un documento público acreditativo do dereito das persoas que cumpran os requisitos previstos nesta ordenanza e na normativa reguladora para estacionar os vehículos automóbiles en que se despracen, o máis preto posible do lugar de acceso ou de destino.2. Son personas con discapacidade aquelas que presentan deficiencias físicas, mentais, intelectuais ou sensoriais, previsiblemente permanentes que, ao interactuar con diversas barreiras, poidan impedir a súa participación plena e efectiva na sociedade, en igualdade de condicións cos demais. Ademais do establecido no parágrafo anterior, e para todos os efectos, terán a consideración de persoas con discapacidade aquelas a quen se lles recoñeceu un grao de discapacidade igual ou superior ao 33 por cento. Considerarase que presentan unha discapacidade en grao igual ou superior ao 33 por cento os pensionistas da Seguridade Social que teñan recoñecida unha pensión de incapacidade permanente no grao de total, absoluta ou gran invalidez, e aos pensionistas de clases pasivas que teñan recoñecida unha pensión de xubilación ou de retiro por incapacidade permanente para o servizo ou inutilidade. As tarxetas de estacionamento de vehículos automóbiles para persoas con discapacidade que presenten mobilidade reducida, concedidas por este Concello, terán validez en todo o territorio español sen prexuízo da súa utilización nos Estados membros da Unión Europea, nos termos que os respectivos órganos competentes teñan establecido en materia de ordenación e circulación de vehículos.1. Poderán obter a tarxeta de estacionamento aquelas persoas físicas empadroadas no Concello de Salceda de Caselas que teñan recoñecida oficialmente a condición de persoa con discapacidade e se atopen nalgunha das seguintes situacións: a) Que presenten mobilidade reducida, conforme ao anexo II do Real Decreto 1971/1999, do 23 de decembro, de procedemento para recoñecemento, declaración e cualificación do grao de discapacidade, ditaminada polos equipos multiprofesionales de cualificación e recoñecemento do grao de discapacidade. b) Que mostren no mellor ollo unha agudeza visual igual ou inferior ao 0,1 con corrección, ou un campo visual reducido a 10 graos ou menos, ditaminada polos equipos multiprofesionales de cualificación e recoñecemento do grao de discapacidade.2. Poderán así mesmo obter a tarxeta de estacionamento as persoas físicas ou xurídicas titulares de vehículos destinados exclusivamente ao transporte colectivo de persoas con discapacidade que presten servizos sociais de promoción da autonomía persoal e de atención á dependencia a que se refire a Lei 39/2006, do 14 de decembro, de promoción da autonomía persoal e atención ás persoas en situación de dependencia, así como os servizos sociais aos que se refire o texto refundido da Lei Xeral de dereitos das persoas con discapacidade e da súa inclusión social, aprobado por Real Decreto Lexislativo 1/2013, do 29 de novembro. Presentaranse segundo modelo oficial (ANEXO I para novas solicitudes ou ANEXO II para renovacións) acompañando a seguinte documentación: No caso de solicitudes formuladas por persoas físicas ou xurídicas titulares de vehículos destinados exclusivamente ao transporte colectivo, presentarán a seguinte documentación: O expediente iniciarase a instancia da persoa interesada. Cubrirase a solicitude no modelo oficial normalizado. Unha vez presentada a solicitude no rexistro xeral do Concello ou nas demais formas previstas no artigo 38.4 da Lei 30/1992, do 26 de novembro, de Réxime Juridico das Administracións Públicas e do Procedemento Administrativo Común coa documentación pertinente, remitirase á Área de Benestar Social para a emisión do informe–proposta correspondente. Posteriormente o informe elevarase a Alcaldía para que se resolva o pertinente concedendo ou denegando a tarxeta solicitada. O Concello de Salceda de Caselas, remitirá copia da solicitude ó Equipo de Valoración e Orientación (EVO) da Xunta de Galicia, no caso de que no certificado de discapacidade non veñan recollidas especificamente as dificultades para uso de transporte colectivo no trámite da tarxeta de estacionamento. Neste caso, o informe que emitan ao respecto, será vinculante para a súa concesión ou denegación por resolución de alcaldía. A resolución de concesión ou denegación será notificada ao interesado/a. No caso de cambio de enderezo do beneficiario dunha tarxeta de accesibilidade deberá solicita-lo traslado do expediente ó novo municipio de residencia. No caso de concederse a tarxeta, na notificación ao interesado recollerase un resumo das condicións de utilización establecidas no municipio. As características físicas en canto a contido, formato, deseño e medidas da tarxeta de estacionamento para persoas con mobilidade reducida son as establecidas no anexo III do Decreto 35/2000, de 28 de xaneiro, polo que se aproba o regulamento de desenrolo e execución da Lei 8/1997; sen prexuízo de que no caso de que nun futuro exista un novo modelo establecido pola normativa, se adapte a esta. A validez da tarxeta vén especificada na mesma. O prazo de validez fixarase en 10 anos a contar desde a data do acordo de concesión do cartón sempre que o ditame determine a existencia dunha mobilidade reducida con carácter permanente. Cando a mobilidade reducida sexa de carácter temporal, a validez da tarxeta está marcada polo prazo daquela. Calquera variación das condicións que deron orixe á expedición da tarxeta deberá ser comunicada á Área de Benestar Social, no prazo máximo de un mes; de non ser así, o Concello poderá anular a súa vixencia.1. Para a renovación seguirase o mesmo procedemento que para a concesión inicial e solicitarase a través do ANEXO II. A presentación da solicitude antes de que finalice o prazo de validez da mesma prorroga a validez da emitida anteriormente ata a resolución do procedemento. No caso de que a solicitude se presente dentro dos noventa días naturais posteriores á data en que finalizase a vixencia da última tarxeta emitida, entenderase que subsiste dita vixencia ata a resolución do correspondente procedemento de renovación. En todo caso, para renovar a tarxeta é imprescindible que o titular manteña os requisitos esixidos para o seu outorgamento. A entrega da nova tarxeta require que o interesado deposite no Concello unha copia compulsada da antiga. A nova tarxeta deberá levar o mesmo número que a anterior.2. A renovación da tarxeta pode producirse por subtracción, deterioración ou perda. No caso de subtracción, esixirá que por parte do interesado se presente xustificación da denuncia. No caso de deterioración o interesado presentará o cartón deteriorado. No caso de perda, o interesado presentará unha declaración xurada na que se expoñan os feitos. O Concello emitirá nova tarxeta coa mesma data de caducidade que a anterior. Poderá emitirse un xustificante desta situación para os efectos oportunos. En calquera caso, o interesado só poderá ter no seu poder unha tarxeta. No suposto de recuperar a tarxeta subtraída ou perdida está obrigado a poñelo en coñecemento do Concello e a entregar a non válida. No suposto de incumprimento das condicións de uso, previamente constatado por axentes municipais ou da autoridade competente poderá producirse a cancelación do uso da tarxeta a través do pertinente procedemento contraditorio. A cancelación da tarxeta poderá ser temporal ou definitiva. A cancelación de carácter temporal terá unha duración dun ano. A primeira vez que se constate no procedemento instruído para o efecto o uso indebido da tarxeta de estacionamento, procederá a cancelación de carácter temporal durante un ano. Procederá a cancelación definitiva cando por segunda vez, no procedemento contraditorio instruído para o efecto, quede acreditado o uso indebido ou o incumprimento das condicións de uso da tarxeta de estacionamento. No expediente de cancelación darase audiencia ao interesado por prazo de dez días, para que poida presentar os documentos e efectuar as alegacións que estime conveniente. Emitiranse os informes que sexan necesarios e se estimen idóneos para a resolución do expediente de cancelación.1. Atendendo a razóns humanitarias, excepcionalmente concederase unha tarxeta de estacionamento de carácter provisional de vehículos automóbiles ás persoas que presenten mobilidade reducida, aínda que esta non fose ditaminada oficialmente, por causa dunha enfermidade ou patoloxía de extrema gravidade que supoña fehacientemente unha redución substancial da esperanza de vida que se considera normal para a súa idade e demais condicións persoais, e que razoablemente non permita tramitar en tempo a solicitude ordinaria da tarxeta de estacionamento.2. Para a obtención, a acreditación dos extremos enunciados no parágrafo anterior efectuarase mediante a emisión do correspondente certificado polo persoal médico facultativo dos servizos públicos de saúde, que deberá contar coa validación da inspección dos servizos sanitarios competentes por razón do domicilio da persoa solicitante.3. Aos titulares desta tarxeta de estacionamento provisional seranlles de aplicación os dereitos, obrigacións e condicións de uso regulados nesta norma, durante o tempo que dure a súa concesión.4. A solicitude farase conforme ao ANEXO IV que acompaña a esta ordenanza, e a documentación que se achegará será a derminada no mesmo.5. A concesión da tarxeta de estacionamento provisional terá unha duración máxima dun ano, podendo prorrogarse por un período igual, sempre que se manteñan as condicións iniciais requiridas para o seu outorgamento.6. O Concello adecuarase para a expedición desta tarxeta aos criterios que no seu caso se fixen a través de los órganos de coordinación entre o Estado e as comunidades autónomas existentes.1. Os titulares da tarxeta de estacionamento terán os seguintes dereitos en todo o territorio nacional sempre e cando exhiban de forma visible a tarxeta no interior do vehículo: a) Reserva de praza de aparcadoiro, previa a oportuna solicitude e xustificación da necesidade de acordo coa normativa autonómica e estatal de accesibilidade, en lugar próximo ao domicilio ou posto de traballo. A praza deberá sinalizarse co símbolo internacional de accesibilidade. b) Estacionamento nos lugares habilitados para as persoas con discapacidade. c) Estacionamento nas zonas de aparcadoiro de tempo limitado durante o tempo máximo de tres horas. d) Parada nas zonas reservadas para carga e descarga, sempre que non se ocasionen prexuízos aos peóns ou ao tráfico. e) Parada en calquera lugar da vía, por motivos xustificados e polo tempo indispensable, sempre que non se ocasionen prexuízos aos peóns ou ao tráfico e de acordo coas instrucións dos axentes da autoridade. f) Acceso a vías, áreas ou espazos urbanos con circulación restrinxida a residentes sempre que o destino se encontre no interior desa zona.2. Cando o titular da tarxeta sexa unha persoa física poderá utilizala en calquera vehículo en que se traslade, sexa ou non da súa propiedade e sexa o titular da tarxeta o condutor do vehículo ou non. Cando a titular da tarxeta sexa unha persoa xurídica deberá incluír a ou as matrículas dos vehículos habilitados para transportar ás persoas con graves problemas de mobilidade. Cando se faga uso dos dereitos que confire esta tarxeta, esta colocarase nun lugar visible do vehículo.3. A posesión da tarxeta de estacionamento en ningún caso supoñerá autorización para estacionar en zonas peonís, en pasos peonís, nos lugares e supostos en que estea prohibido parar, lugares que obstrúan vaos ou saídas de emerxencia, zonas acoutadas por razóns de seguridade pública e espazos que reduzan carrís de circulación.1 O titular da tarxeta de estacionamento está obrigado a: a) A correcta utilización desta. b) Colocar a tarxeta de estacionamento no parabrisas dianteiro polo interior, sempre co documento orixinal, de forma que resulte claramente visible e lexible dende o exterior. c) Identificarse cando así llo requira un axente da autoridade, acreditando a súa identidade co Documento Nacional de Identidade, Número de Identificación Fiscal, tarxeta de residencia ou calquera outro documento oficial identificativo, sen o cal non poderá facer uso da tarxeta de estacionamento. Os menores de 14 anos poderán acreditar a súa identidade mediante a exhibición do documento de recoñecemento de grao de discapacidade. d) Colaborar cos axentes da autoridade para evitar, no maior grao posible, os problemas de tráfico que puidesen ocasionar ao exercitar os dereitos que lles confire a utilización da tarxeta de estacionamento. e) Devolver a tarxeta de estacionamento caducada no momento da renovación ou ao termo da súa vixencia.2. O incumprimento destas obrigas poderá dar lugar á cancelación da tarxeta de estacionamento ou á súa retirada temporal, sen prexuízo das sancións previstas polo ordenamento xurídico.3. Así mesmo, a utilización fraudulenta da tarxeta de estacionamento, tanto por persoas físicas coma por persoas xurídicas, dará lugar á súa cancelación, sen prexuízo das sancións previstas polo ordenamento xurídico.4. No caso de falecemento do titular os familiares están obrigados a comunicar ao Concello dita circunstancia e a devolver a tarxeta de estacionamento do titular.5. O uso da tarxeta de estacionamento está subordinado a que o seu titular manteña os requisitos esixidos para o seu otorgamiento.6. Os axentes da policía local poderán proceder á retirada das tarxetas falsas ou caducadas, así como nos demais casos de uso fraudulento ou indebido das mesmas, sen prexuízo das responsabilidades administrativas, civís ou penais, que puidesen derivarse.7. Se se detectase un uso fraudulento ou abusivo dunha tarxeta de estacionamento para persoa con mobilidade reducida expedida noutro municipio, esta poderá ser retirada preventivamente e será enviada, xunto co informe que proceda, ao Concello que a expediu para constancia dos feitos e, se procedese, á apertura do correspondente expediente aclaratorio e/ou sancionador ou de cancelación da tarxeta. Todo iso sen prexuízo das responsabilidades administrativas, civís ou penais, que puidesen derivarse desta actuación.1. A tarxeta de estacionamento permite o aparcadoiro de vehículos en zonas non autorizadas, durante o tempo imprescindible, a condición de que non supoña un obstáculo para a normal deambulación de peóns ou circulación doutros vehículos, non podéndose estacionar, en ningún caso, nos seguintes lugares: 2. A tarxeta de estacionamento permite igualmente aos seus titulares o aparcadoiro durante o tempo imprescindible e sen limitación horaria nos aparcadoiros reservados para discapacitados; e permite o aparcadoiro polo tempo máximo de tres horas na zona azul.3. Así mesmo o concello deberá establecer reservas con carácter permanente de prazas de aparcamento debidamente sinaladas para vehículos que transporten as persoas titulares desta tarxeta. Situaranse próximas aos pasos de peóns dentro das zonas destinadas a aparcamentos de vehículos lixeiros, ben sexan interiores, exteriores ou subterráneos. No suposto de que se detecte o uso indebido da tarxeta de estacionamento de maneira reiterada e debidamente probada, a citada tarxeta será retirada durante un prazo de dous anos polo órgano que a outorgase, debendo o interesado volver inicia-lo procedemento para a súa nova expedición; con independencia da sanción pecuniaria que poidese recaer no procedemento sancionador incoado ao efecto. A Sección de Servizos Sociais do Concello de Salceda de Caselas é a responsable da expedición e renovación da expedición das tarxetas de estacionamento para persoas con discapacidade que presenten mobilidade reducida, salvo que o Concello adopte acordo expreso de reorganización interna que afecte ou se refira ao departamento ao que se asigne a prestación deste servizo. O Concello de Salceda de Caselas manterá actualizado un rexistro ou relación das tarxetas de estacionamento concedidas que estean en vigor e das caducadas e canceladas, a disposición da Policía Local, para o efectivo cumprimento das súas funcións de control, verificación e adecuado uso das mesmas. As tarxetas de estacionamento emitidas con arranxo á normativa aplicable á entrada en vigor desta ordenanza, manterán a súa validez ata a data de vencemento prevista no documento orixinal de expedición Quedan derrogadas as normas reguladoras para a expedición da tarxeta de estacionamento para minusválidos aprobadas en sesión plenaria celebrada o 27 de febreiro de 2002. En todo o non previsto nesta ordenanza será de aplicación o establecido na normativa estatal e autonómica vixente aplicable ás tarxetas de estacionamento para persoas con mobilidade reducida. A presente ordenanza entrará en vigor unha vez fora publicada integramente no Boletín Oficial da Provincia (B. O. P), e transcorrido o prazo de 15 días previsto no artigo 65.2º da Lei 7/85, sendo de aplicación a partir dese mesmo día ata a súa derrogación ou modificación expresa. Salceda de Caselas, 5 de xaneiro de 2016.—A Alcaldesa accidental (por substitución mediante Decreto nº 514/2015), María Dolores Castiñeira Alén.